De konservative fik et kanonvalg ved valget i 2007, med Lene Espersen som den helt store stemmesluger. Med Jakob Axel Nielsen og Knud Kristensen på stemmesedlen gav det et historisk godt valg i Nordjylland. Men ifølge En frisk Epinion-undersøgelse er festen forbi. Partiet står nu til 6 procent af stemmer mod 13.4% ved sidste valg. I Nordjylland står den røde blok samlet til en stor sejr med en fremgang på 8.5%. enhedslisten alene står næsten til en firedobling, og får ifølge Epinion til 4.1% af stemmerne mod 1.1 % ved sidste valg. Den røde blok er tæt på at have flertal alene i Nordjylland med hele 49.5% af stemmerne.

Opsummering:
En Epinion-undersøgelse foretaget for DR Nordjylland og TV2/Nord spår en kæmpe lussing til de konservative i Nordjylland. Partiet står til mere end en halvering af stemmerne i forhold til sidste valg.